Em pensava que no vindria ningú a identificar-la.
Es diu Gloria Dayton. Es feia dir Glory Days.
Tens un client nou, es diu Julian La Cosse.
Està detingut a West Hollywood.
- De què l'acusen? - D'homicidi.
- Per quin cas és? - Pel de la Glory Days.
- Què li passa? - Que està morta.
Què?
És molt personal.
Legal, estàs bé?
Una cardiopatia lleu.
No hi ha cardiopaties lleus. M'has fet agafar por.
Han arrestat l'Eddie, que em cuidava.
L'acusen de robar un cotxe a Beverly Hills.
Però ha vingut per representar-me?
La Hayley no em perdonaria si no ho fes. No t'ho cobraré.
Jo pago el que dec.
Voldries fer-me de xòfer?
De veritat?
Em dic David Lyons. He vingut a pagar per en Julian La Cosse.
En Julian no és un criminal. No sobreviurà allà.
- Què és? - Una dispensa de conflicte d'interès.
Vol dir que agafo el teu cas.
Et sona Hector Moya?
El del càrtel de droga. Creus que ha descobert que el va delatar?
Passo de delatar a ningú, Mickey. Ho saps. Em podria fer la vida impossible.
Continuem indagant.
Hi ha una connexió entre la Glory Days i l'Hector Moya, i l'hem de trobar.
Una serp de cascavell? Hòstia!
- Tranquil·la, Lorna. - Com que "tranquil·la"?
Algú t'ha ficat una serp de cascavell al llit.
Hauríem de trucar a la policia. No, necessitem força bruta.
- Truquem als Road Saints. - Ara sí que els vols?
I si després ve aquí?
I si deixa serps de cascavell per tot el despatx?
- Allargo la reserva al Four Seasons? - Vols arruïnar-me?
Ja he trucat a la policia. En Cisco ha anat a casa amb ells. No cal témer res.
Perdó.
Collons.
Li he dut un batut, Sr. Haller.
- Té bufera... - Tranquil.
...un remei natural per als nervis.
Escolteu, no estic nerviós. Sou vosaltres que heu de calmar-vos.
Calmar-nos? De veritat?
Sí! És només un avís, res més!
Feu-me cas, si el càrtel em volgués mort, ja ho estaria, tots ho estaríem.
No és gaire tranquil·litzador.
I, si és un avís, un avís per a què?
Perquè deixi el cas.
Algú vol culpar en Julian de l'assassinat de la Glory.
I no vol que m'hi fiqui. Suposo que deu ser l'Hector Moya.
Potser el següent és atreure't amb una capa vermella.
A mi tampoc m'agrada,
però si volen que abandoni, només significa una cosa,
que el nostre client és innocent.
El que importa són en Julian i la Glory. Ens hem de centrar en això
i per això no desistirem sense oferir resistència.
Amb serp o sense, entesos?
Se suposa que aquesta feina no hauria de ser tan boja!
- Hola, Mick. - Han trobat res?
No encara.
Qui ho va fer sabia el que es feia.
Han revisat la finestreta del bany?
Tot, fil per randa. Han posat càmeres fora i botons d'emergència en cada habitació.
Tens l'arma que et vaig aconseguir?
No, Cisco, està amagada i seguirà així. Per això volia que hi anessis, no?
Estàs bé?
Estaré millor quan sàpiga a què m'enfronto.
Per cert, necessito que comprovis una altra cosa.
L'última cita de la Glory la nit que la van matar
va ser a l'hotel Roosevelt i va dir que el tio no s'hi havia presentat.
Pots aconseguir gravacions de les càmeres de seguretat?
- Sense una citació, fotut. - Això més endavant, es faria públic.
No sabem qui ens vigila. Per ara, fes-ho sense fer soroll, d'acord?
A veure què puc fer.
Ah, i una altra cosa.
Dels dos clients que tenia aquell dia, un es deia Brad Nelson o potser Nielsen.
L'altre es deia Daniel Price. Investiga'ls tant com puguis, d'acord?
- De seguida. - Molt bé, gràcies.
L'Eddie ha anat pel cotxe. Té, l'expedient d'en Guerrero.
De l'Oscar Guerrero? Encara el representem?
Quantes cases pot robar una persona?
Presumptament. Per sort, el cas es basa en la testimoni que el va identificar.
Si puc fer que trontolli, podem guanyar.
I si no pots? Amb clients com ell, no pots preocupar-te només que surti impune,
sinó també de què farà si no.
Això, deixa-m'ho a mi.
Has trobat informes judicials de l'Hector Moya?
Als jutjats estatals, no. No té acusacions.
L'FBI devia assumir el cas.
A la base de dades federal no hi ha res. Duen un any de retard digitalitzant casos.
- Impostos malbaratats. - Genial.
Algú ha d'anar al tribunal federal a Pasadena per demanar-ne una còpia.
- Se'ns veuran les cartes, però. - A Pasadena?
El tribunal de cassació és allà.
L'expedient deu ser allà. O tens una idea millor?
Potser. Demà et dic si és bona o no.
Me'n moro de ganes. Fins després.
Bona sort.
Espero que no hi hagi cap escorpí al Lincoln!
És vostè el director de l'hotel?
Així és.
S'està allotjant aquí?
Jo?
No, soc investigador privat per a un advocat defensor d'aquí.
He vingut a preguntar per un client que han tingut.
Ho sento, no tinc permès parlar dels clients.
El client que em desperta curiositat
va contractar els serveis d'una senyoreta que es dedica al "negoci", diguem-ne,
i la va citar al seu hotel la nit del 10 d'agost.
Esperava que em proporcionés les gravacions de seguretat d'aquella nit.
Són imprescindibles per a un judici per homicidi.
Escolti, no sé qui és vostè, però segur que entén
que no puc entregar això a ningú sense una ordre judicial.
La discreció i la privacitat de la clientela és la nostra bandera.
És clar que l'entenc.
És ben sabut que l'hotel van tenir filtracions notòries
sobre persones famoses en el passat, així que entenc que vagi amb tanta cautela
per protegir la privacitat de la clientela.
Coses així afecten greument la reputació de l'hotel,
igual que el fet que una noia de companyia acabés assassinada just en sortir d'aquí.
Escolti.
Pot amenaçar-me tant com vulgui,
publicar insinuacions per internet, avisar el portal TMZ, m'han fet de tot.
Però no li donaré gravacions sense una ordre judicial.
Ara, li he de demanar que se'n vagi.
I no ho podem arreglar amb mil dòlars, no?
Bon dia, senyora Welton.
Aquesta és la declaració original que va fer a l'agent Jackson,
el primer a arribar.
Recorda fer la declaració?
Sí, i tant.
I ell va escriure un resum del que li va dir, no?
Sí.
Són les seves inicials, les de la declaració?
Així és.
Bé. Sra. Welton, li importaria llegir la declaració?
Objecció. Vol desacreditar la testimoni amb un escrit que no és seu.
Senyoria, en posar-hi les inicials, la testimoni va fer seva la declaració.
És una declaració feta in situ. El jurat l'ha d'escoltar.
Denegada.
Sra. Welton, pot llegir la declaració?
"La víctima diu que ha entrat al garatge de casa seva en el seu Mercedes E60
i que, mentre sortia del cotxe,
un hispà d'entre 30 i 35 anys hi ha entrat abans que es tanqués la porta
i li ha apuntat amb un revòlver de canó curt negre.
L'ha tirada a terra i li ha dit que li dispararia si feia soroll.
Després, l'home li ha ordenat que s'aixequés i obrís la porta.
Li ha tapat els ulls i li ha lligat les mans
abans de saquejar la casa.
La víctima no ha pogut oferir..."
Continuï, senyora Welton.
"La víctima no ha pogut oferir cap altra descripció del subjecte."
Gràcies, Sra. Welton.
Sembla que va poder descriure l'arma ben detalladament, no?
Em va apuntar a la cara. Li asseguro que la vaig veure molt bé.
Va poder descriure el tipus d'arma, el color i fins i tot la mida del canó.
No són totes negres?
Les preguntes les faig jo.
Va poder descriure l'arma, però no el subjecte.
Només va dir que era un hispà d'entre 30 i 35 anys.
Hi ha com mig milió de persones així a Los Angeles.
Però, al cap d'unes hores,
va poder assenyalar el meu client en una roda de reconeixement amb fotos?
Poder descriure'l i poder reconèixer-lo són coses molt diferents.
En veure la foto, vaig saber que era ell.
Estava tan segura com ara ho estic que va ser ell.
Demano eliminar això per evasiu.
Objecció. La defensa és molt vaga en les seves suposades preguntes.
No hi ha motius per eliminar-ho.
Petició denegada.
Faci la següent pregunta, Sr. Haller. Ho recalco: pregunta.
Sí, senyoria. Gràcies.
Senyora Welton, veig que porta ulleres.
Les duia el dia en qüestió?
No.
Aquell dia duia les lentilles.
Hi veig millor que amb les ulleres.
Fa feina, Sra. Welton?
La vaig deixar fa un temps per ocupar-me de la casa.
És mestressa de casa?
- Sí. - A Brentwood?
És on visc, sí.
No em malinterpreti, és un barri preciós,
però sent una mestressa de casa de Brentwood
no deu estar acostumada a veure gaire gent com el meu client,
rapat i amb tatuatges a la cara,
sobretot en un moment de pànic...
No en tinc dubtes, senyor Haller.
I sé on vol arribar,
però reconec l'home que em va apuntar amb una arma
i em va fer témer per la vida.
Recordaré la seva cara durant tota la vida.
És el seu client, el mateix que seu aquí.
Senyoria, puc deliberar un moment amb el meu client?
Sigui breu, senyor Haller.
S'ha acabat, no la puc manipular.
Què collons has dit?
- Calma't. - Calma't?
Em vas dir que manipularies aquesta puta!
Era només una possibilitat, d'acord?
Ordre!
Ordre a la sala!
- Està bé? - No, estic bé.
A prendre pel cul!
Prou, ja està bé!
Ordre!
Quedeu-vos aquí.
Lletrat, necessita un metge?
Estic bé, senyoria. Estic bé, gràcies.
Senyores i senyors, disculpes pel que acaben de presenciar.
Una sala de justícia mai hauria de ser un lloc violent.
Lletrats, acostin-se, per favor. Ja pot baixar, Sra. Welton.
Gràcies.
Srta. Lopez, que el Sr. Guerrero hagi atacat el seu advocat
afecta irremeiablement la possibilitat de continuar.
Com? No, senyoria, no pot fer això.
Com diu?
Disculpi, senyoria, però trobo que l'acusat l'està manipulant.
Sabia que així aconseguiria la nul·litat.
Això és totalment infundat.
Què hi guanyaria?
- El poden processar de nou. - Au, va.
Tots dos, prou.
Srta. Lopez, entenc la seva postura, però em veig obligat a denegar l'objecció.
L'acusat l'ha atacat davant del jurat, que ara estarà clarament condicionat.
Com ha dit el Sr. Haller,
la Fiscalia el pot processar de nou tan aviat com vulgui.
Poden afegir-hi agressió si volen.
Per tant, declaro nul aquest judici.
De veritat, Haller? Una altra vegada?
Sempre et passen coses.
Què, això? No és res, una manera de forjar el caràcter.
Per què hi ha tanta gent que et vol rebentar la cara?
No ho sé, potser suscito emocions fortes.
Sí, és una manera de veure-ho.
Va, lletrada, no sigui tan dura.
He tingut un mal dia, d'acord? Un parell de dies seguits, de fet.
Quan tinc un mal dia, saps quin és el meu secret? El menjar reconfortant.
Molt bé, ara ens entenem. Quin és el teu preferit?
Segurament el del Cole's.
No hi ha res que un bon negroni i un French dip no puguin arreglar.
Del Cole's, no? Hi vas anar després que et guanyés en el cas de Lisa Trammell?
Adeu, Haller.
- Hòstia, Sr. Haller! Què ha passat? - Tranquil, Eddie.
Inconvenients de l'ofici. Per això va bé dur sempre un vestit de recanvi.
- On anem, jefe? - A l'hospital Cedars.
Però està bé?
No és per mi. Hi he de recollir un amic i faig tard.
- Hola, noi. - Hola.
Xòfer nou?
És una llarga història. Eddie, en Legal. Legal, l'Eddie.
- Un plaer. - Com et trobes?
Bé, però ara els fills volen que parlem.
I ja sé què implica això.
Em volen enviar a pasturar a algun lloc.
És igual, prou d'aquestes coses tan depriments.
Com t'ha anat el cas avui? Has fet el truc aquell de la sang?
Ja ho crec, i ha funcionat.
Mare meva! Això sí que és de l'any de la picor.
Em jugaria el que fos que cap dels jutges actuals el coneix
ni d'haver-lo sentit anomenar.
- Vas bé? - Sí.
- Gràcies. - Molt bé.
Gràcies.
- Quantes càpsules de sang has necessitat? - Amb una l'ha declarat nul.
En duia una altra, però no ha fet falta.
I ara que la testimoni ha vist els rampells violents de l'acusat,
segur que no vol tornar a testificar.
Arribaran a un acord. Farà cinc anys en comptes de quinze.
En aquest joc, això és una victòria, noi.
Ja, però el tio m'ha pegat fort de collons.
És l'inconvenient.
Eddie, el que sentis al Lincoln es queda aquí, eh?
Sempre, Sr. Haller.
Però he de dir que sona a muntatge mafiós.
Si vols representar persones que cometen il·legalitats, a vegades n'has de fer tu.
Sí, però és l'última vegada que ho faig, sobretot per algú com en Guerrero.
Uf, Legal, la veritat és que entre això i l'altre cas...
L'homicidi? Com va?
No tan bé. He hagut de posposar la lectura perquè el meu client és a l'hospital.
I perquè m'han entrat a casa.
Em penso que pot haver sigut l'Hector Moya.
Noi, no pinta bé. Què hi penses fer?
Què hi puc fer? Prendre precaucions?
Sembla que algú no vol que indagui en el cas, res més.
És clar que no!
Mickey, has d'anar molt amb compte.
Una cosa és fer un truc per un lladre...
LORNA: QUAN TORNES?
...però poca broma amb els càrtels.
DEMÀ.
Buscaran a qui calgui.
T'ho dic perquè encara que ara mateix visquis tot sol,
tens persones per qui preocupar-te.
Tinc poc pressupost,
així que intentaré que aquest vídeo es faci viral a TikTok.
M'agafen rampes només de veure'l. Ho fas genial!
És al terrat d'aquí?
Sí. L'he hagut de gravar a les cinc del matí per sortir-me'n.
- El que calgui per fer renou. - Bon dia.
- Hola. - Hola, Mick.
Res d'interessant?
Depèn del que vulguis dir.
Comencem pels clients?
Molt bé.
Brad Nelson.
La primera cita de la Glory la nit que la van matar.
Molts prefereixen no dir el nom real quan lloguen una dona de món,
però ha sigut fàcil saber que l'habitació l'havia reservada
un tal Brad Parsons de Des Moines.
Que poca creativitat amb els noms falsos, no?
Diria que no és el fort d'aquest Brad, no.
És assessor de gestió en una empresa agrícola.
Tenia un vol de matinada, per això la cita va ser d'hora.
L'aerolínia confirma que el va agafar.
Segur que a casa l'esperava la dona tota confiada.
Però el segon client, en Daniel Price, sembla un fantasma.
No es va fer cap reserva al Roosevelt a aquest nom aquella nit.
De fet, l'habitació 837, on deia que era, va estar buida.
Però en Julian em va dir que li havien confirmat que hi era.
Oficialment, no.
I, com sospitava, no he aconseguit les gravacions de seguretat.
Haurem de fer-ho públic i demanar una ordre.
De moment no.
Fins que no sàpiga a què m'enfronto, no vull alertar a ningú.
I la lectura de càrrecs què? Es farà avui?
Sí, en Julian ja ha sortit de l'hospital i a la presó confirmen que és al bus.
Molt bé. I el fiscal aquest nou, deies que ve de Riverside?
Sí, es diu William Forsythe.
Potser està una mica verd. Fins ara, ha tocat sobretot apel·lacions.
Apel·lacions?
Amb sort, no sap ni com van les coses en un judici.
Això espero, perquè has d'aconseguir la llibertat sota fiança per a en Julian.
La bona notícia és que ell i en David sembla que tenen diners per a la fiança.
No com una xef que representàvem.
Me'n vaig cap als jutjats.
Vens o et penses quedar aquí fent brometes tot el dia?
Ja vinc, ja.
Bona sort!
Escolta, les gravacions de seguretat de quin hotel eren?
Del Roosevelt. Per què?
Acabo de tenir una idea.
Llibertat sota fiança concedida.
La vista preliminar serà el dia setze al departament 914.
- Aquest és el fiscal. - Si no hi ha res més...
Ai, mare...
Molt bé, lletrats. Gràcies.
Anem al cas següent.
Mickey Haller.
Em dic William Forsythe.
M'arrisco a semblar un fan, però he de dir és tot un honor.
El meu primer cas important a Los Angeles i que sigui contra tu?
Tens tan bona reputació...
Encara em posaré vermell. Gràcies.
De res.
Escolta, volia dir-te una cosa.
Soc dels que pensa que no val la pena buscar el conflicte.
Tots dos hem de fer la nostra feina,
però això no vol dir que no ho puguem fer civilitzadament.
I tant, hi estic totalment d'acord.
Genial.
- Doncs bona sort. - Igualment.
Sí, gràcies.
Estic boig o acabem de tenir un cop de sort?
La resposta a la primera part sempre és que sí.
La de la segona no n'estic segura.
76127.
El poble contra Julian La Cosse.
William Forsythe per la Fiscalia, senyoria.
Mickey Haller per la defensa.
Renuncia a la lectura formal dels càrrecs?
Sí, renunciem a la lectura formal dels drets i dels càrrecs,
dels quals l'acusat es declara innocent.
També demanem llibertat sota fiança.
- Endavant. - El meu client no té antecedents.
No ha sigut arrestat mai.
Té una relació sentimental llarga i compromesa amb el seu company,
i tots dos són petits empresaris implicats socialment.
No hi ha risc de fugida i acceptarem sistemes de vigilància.
Donat el recent sobresalt mèdic,
mantenir-lo en presó suposa clarament un greu risc per a la seva salut.
Quant a la fiança, el Sr. Forsythe i jo segur que podem acordar una recomanació.
Ben mirat, no val la pena buscar el conflicte, no?
Senyor Forsythe?
Sí, senyoria.
Li importaria donar-me un moment?
Gràcies.
Aquí.
Si bé m'agradaria donar suport a la petició del senyor Haller,
ho sento, però la Fiscalia s'ha d'oposar fermament a una fiança en aquest cas.
Sincerament, donada la situació, és una qüestió discutible.
La situació?
Sí, la Fiscalia vol afegir un càrrec per circumstàncies especials
segons la secció 190 del Codi Penal.
Específicament, l'ús d'un dispositiu incendiari
a l'hora de cometre l'homicidi.
Un dispositiu incendiari? De què parla?
Les proves demostraran que l'acusat en va utilitzar un
per calar foc al pis de la víctima,
probablement per no deixar rastre.
Encara que fos cert, és irrellevant.
Només ho seria si s'hagués utilitzat per cometre l'homicidi.
Sí, el Sr. Haller té raó, per descomptat.
Aquest és l'informe final d'autòpsia.
Com pot veure,
la víctima tenia l'os hioide fracturat,
cosa que apunta cap a l'estrangulació, però el forense ha determinat
que la víctima també tenia fum als pulmons en el moment de la mort,
és a dir que, de facto, la causa de mort no va ser l'estrangulació,
sinó la inhalació de fum subsegüent.
Va estar viva fins que el fum de l'incendi la va matar.
Senyoria, no se m'ha facilitat una còpia d'aquest informe fins ara.
L'hi hauríem remès abans, senyoria,
però ha demanat directament la llibertat sota fiança.
Dit això, també he de dir que nosaltres l'hem rebut aquest matí.
En qualsevol cas,
el dispositiu incendiari també es menciona a l'informe policial.
Que tampoc se m'ha remès.
No? Un descuit.
Disculpi, senyoria.
Ei, què vol dir això?
Espera un moment.
Sr. Haller, tinc les mans lligades.
Sota circumstàncies especials, no hi ha llibertat sota fiança
sense un motiu de pes de la defensa, cosa que no veig aquí.
Llavors, demano retirar la petició per presentar-la més endavant.
Molt bé. De moment, l'acusat continuarà pres.
La vista preliminar s'ha fixat
per al dia 22 del mes que ve
amb el jutge Batista.
Li va bé a tothom?
A mi sí, senyoria.
Sí, senyoria. Està bé.
Espera, és una broma? He de seguir pres?
- Ara no. - Si no hi ha res més.
És tot, senyoria. Gràcies.
No diguis res més. Demà en parlem.
Aguanta, em sents? Aguanta.
Julian, tranquil. Tot anirà bé.
No! Deixeu-me anar!
I una merda, verd! Acaba d'arribar de Riverside, no?
Quin tros de voltor. Ha fet veure que era inofensiu mentre s'esmolava el bec.
I tu li faràs un cop de puny als morros. És el que es fa a un voltor, o a un os?
- Me n'he d'anar! - A on?
No et vaig dir que podia aconseguir els informes d'en Moya?
Sí.
Necessito la tarda per a una exfoliació coreana.
- Una què? - Massa tard, ja he agafat hora.
- És igual, no me'n vull saber res. - Millor que no.
Com es fa aquesta part?
Quina part?
Animar a algú quan la persona que estima ha de continuar pres.
O tota la resta de coses dolentes que passen.
Això no s'ensenya a la uni.
No.
Ves-te'n. Jo me n'ocupo.
- N'estàs segur? - Sí.
Gràcies.
Bona sort.
David, em sap greu que no hagi anat com volíem.
He anat a veure'l aquest matí i ni tan sols em podia mirar als ulls.
Amaga alguna cosa.
I és dolenta.
Sé que amaga alguna cosa.
No vull ni pensar com deu estar patint allà.
Faré algunes trucades.
Puc intentar que almenys el traslladin a una ala més segura, amb més protecció.
Gràcies.
He contactat amb la Stacy Campbell,
qui va presentar en Julian a la Giselle.
O a la Glory.
Com es digués.
En Julian m'ha dit que volies parlar-hi. Pren.
"Stacy Somiadora"?
Sí, va del rotllo new-age i hippy. És el seu personatge.
No anirà al teu despatx.
Si vols treure-li coses de profit, millor porta-la a sopar.
Que no sigui un antre, no funcionarà.
Ho capto.
No et vull mentir, David. Puc fer que traslladin en Julian, però...
el seu major repte no és el que li pugui passar allà,
sinó simplement ser allà, lluny de tu.
Per això és important que actuem ràpid, sense dilació.
Com més aviat guanyem, abans tornarà a casa.
Si és que guanyem.
Tant fa de les classes d'en Culhane?
Uf, quina agonia, en Culhane.
Encara tinc malsons de quan em va preguntar per sorpresa.
La International Shoe Company contra Washington.
"La jurisdicció personal és constitucional
mentre l'acusat tingui un mínim contacte amb l'estat on es presenta la demanda."
En acabat, vaig vomitar. Gràcies per aguantar-me els cabells.
Tranquil·la. En aquell primer curs ens van unir els traumes.
Tu eres l'única amb qui podia parlar. Ens dèiem que ens cuidaríem mútuament
i recordo com t'agradava un bon spa després d'un examen difícil, així que...
Explica'm coses. Encara fas feina amb aquell advocat defensor?
No t'havies casat amb ell?
És una història molt llarga.
La part bona és que potser em fa sòcia quan passi la prova d'accés a l'advocacia.
Si la supero.
Ah, i m'he tornat a casar.
Enhorabona!
També és una llarga història. És un dels nostres investigadors.
L'únic important és que siguis feliç.
Sens dubte.
I...
Tu què? No eres secretària judicial d'un jutge federal o així?
Sí, continuo a Pasadena.
A Pasadena? Vaja.
Sí, per sort avui teníem lliure per un consell del poder judicial.
Quina sort, sí.
Escolta, ja que no has de fer feina,
per què no anem a l'hora feliç d'aquell lloc on anàvem?
On podies beure tot el soju que volguessis?
Soju, exacte.
Convido jo.
Sortim d'aquí? Estic acaloradíssima.
Et veig molt bé, Izz. Vas molt bé amb això dels dotze passos.
Gràcies, no he parat. He obert una escola de ball:
"Letts Dance Academy."
Segueix-me a TikTok.
"Academy"? Quin nivell.
No et pensis. Tenir un negoci és més dur del que em pensava.
Faig hores en un bufet per arribar a fi de mes.
Ja, quan toca, quin remei, no?
Per això t'he dit de quedar.
Busco informació sobre un cas i potser m'hi pots ajudar.
Quina classe d'informació?
Tens contactes al Roosevelt?
Sé que els has ajudat a desmentir rumors de famosos. Deus tenir fonts.
Això depèn.
Vols continuar arribant a fi de mes?
He fet els deures.
Sé que no fas feina en un bufet qualsevol. Treballes per a l'advocat del Lincoln.
- On vols arribar, Ty? - Què? De veritat t'ho he de dir?
Explica'm xafarderies del teu famós cap.
Diuen que s'ho muntava amb l'última clienta aquella.
En puc treure profit.
No, no he vingut a bescanviar cromos.
Un els dotze passos que deies implica tenir un compromís moral impertorbable.
És la mena de coses que feia i que ara ja no faig.
De puta mare, però amb això no es paga el lloguer.
Si no em dones informació, jo tampoc te'n puc donar.
- Però gràcies pel te. - Saps?
Tenia el pressentiment que tiraries per aquí.
¿I si li dic al teu cap que em passaves oxicodona
a canvi d'informació dels meus companys de gira?
Així aprofito per posar les coses a lloc.
Matar dos pardals d'un tret.
Conservo els missatges.
No preguntis com ho he aconseguit.
La Bridgette... Com aguanta el tipus amb el soju.
Hola.
Fes una becaina, amor.
No puc! Tinc feina!
Queda cafè a la cuina?
Ara te'n duc.
Benvinguts al Nobu.
Avui tenim un suggeriment excepcional.
Vedella japonesa Wagyu A5 al toban yaki arribada de Kyushu aquest matí.
A 40 dòlars els 25 g amb un mínim de 100 g.
Jo em faré un maki de tonyina i un taco de cranc. Gràcies.
Jo em faré la Wagyu.
Al punt, si us plau.
Que siguin 200 g.
D'entrant, encara teniu la torre especial de marisc?
I tant. Amb caviar o sense?
Amb caviar, sens dubte. I la carta de vins?
És clar.
LORNA MÒBIL
Disculpa.
- Lorna? - Saps qui és la millor assistenta?
Jo. Tinc els informes judicials federals d'en Moya.
- No anaves a un spa? - Escolta, tenies raó.
L'FBI va assumir el cas per una ordre d'arrest federal contra ell.
Ho sabia.
Duia menys d'un quilo de cocaïna i no tenia antecedents.
Però, segons pautes federals, li devien caure mínim cinc anys.
Ja, a més hi havia agreujant per tinença d'armes.
N'hi havia una sense registrar a la seva habitació.
I pitjor encara, estava relacionada amb un triple homicidi a Nevada.
Per això està complint cadena perpètua a Victorville.
Perpètua?
Devia estar fet una fera amb qui el va delatar.
Això és el que he pensat jo.
Ben fet, Lorna. Gràcies.
- T'he de deixar. - On ets?
Al Nobu.
Tens una cita?
No, ja t'ho explicaré.
- Adeu. - Adeu.
La llagosta és boníssima. En vols?
Estic bé, gràcies.
Sí que ets hippy, sí.
- Em pensava que series vegetariana. - Ja...
Faig veure que ho soc.
Deixem les coses clares, Stacy.
Estaré encantat de demanar una segona hipoteca per pagar tot això,
però a canvi m'has de dir tot el que vull saber.
És a dir?
Què li va passar a la Glory Days? Com us vau conèixer?
La Glenda i jo ens vam conèixer a Las Vegas.
La Glenda?
Tenia molts noms.
Fèiem un xou en topless, El màgic d'Oz. Ella era Glenda, la bruixa bona.
Per què es va quedar i no va marxar a Hawaii?
D'això, no en sé res.
De veritat que no. Vam perdre el contacte.
Un dia, fa menys d'un any, em va trucar.
No se sentia segura aquí, volia deixar el carrer, i li vaig presentar en Julian.
Moltes acudíem a ell pel rotllo d'internet.
Amb ell ens sentíem segures.
Quan la Glory et va dir que el carrer ja no era segur, es volia amagar d'algú?
Tots ens amaguem d'algú, no?
Va dir algun nom?
A mi no.
Però la Glory sempre estava alerta
des que aquell maníac la va atacar i va matar la Martha.
En Russell Lawson.
Sí.
M'ho han explicat tot.
La vas ajudar tu, no?
Ho recordo, estava abatuda.
Deia que, si la tornaven a arrestar, no et podria trucar.
- Per què no em podria trucar? - No ho sé.
Va dir que, si t'assabentaves que seguia aquí, es descobriria tot.
Va dir just això? Que es descobriria tot?
Sí, no sé a què es referia, però és el que va dir.
Voldria veure el director, immediatament.
Hola, Mick.
La Glory sabia alguna cosa.
Què vols dir?
Li feia por algú o alguna cosa i no m'ho podia dir.
Li va dir a la Stacy que no podia parlar amb mi o que es descobriria tot.
- Què es descobriria? - Exacte.
Això és el que hem d'esbrinar, però sé que té a veure amb l'Hector Moya.
Tens altres maneres d'aconseguir les gravacions?
És el que intento amb l'ajuda de l'Izzy.
- Et truco si faig progressos. - Molt bé.
Adeu.
Senyor, ja li he dit que perd el temps sense l'ordre judicial.
Tinc una cosa millor.
Ja li he dit que sé dels problemes per les filtracions de famosos.
- Ja hem parlat d'això. - Del que li diré, no.
I si li pogués dir quin dels seus empleats ha estat venent material dels clients?
Té aquesta informació?
Així és, i m'encantaria bescanviar-la
per una còpia de les gravacions de seguretat del 10 d'agost.
Confidencialment, per descomptat. És només per a treballs interns.
Mai les duríem a un judici sense autorització.
Només per a treballs interns?
La bona notícia és que s'ha aprovat el trasllat.
Demà hauries de ser en una ala més segura de la presó.
- Quant de temps s'allargarà? - Això és la mala notícia.
Probablement passaran vuit mesos fins que comenci el judici.
Vuit mesos?
Podrien ser-ne més, però m'asseguraré que això no passi.
Mentre no trobi com demanar de nou la llibertat sota fiança, seguiràs pres.
No et rendeixis, Julian.
Estic movent fils.
Un tio molt perillós la hi tenia jurada a la Glory,
i sembla que tenia més motius per matar-la del que em pensava.
Això ens pot venir bé.
Escolta, sé que el sistema és lent,
però et prometo que estic lluitant per tu tant com puc.
Ho entenc.
I aprecio tot el que has fet.
Però m'has de fer un favor.
Has de dir a en David que no vull que em vingui a veure.
No, Julian, no facis això.
Seran vuit mesos molt durs i necessites que et facin costat.
No, no vull que...
em vegi així.
No m'estimarà
si em veu així.
Si us plau, Mickey, promet-m'ho.
Ets el meu advocat, no?
Doncs fes el que et demano.
Guàrdia?
A casa?
El duc a casa o vol tornar al despatx?
A casa. A casa va bé.
Saps què? Tinc una idea millor. Has tastat mai els French dips?
He ajuntat totes les gravacions en un únic arxiu
per seguir-li el rastre a la Glory Days mentre va ser allà.
Des de les 9:41, segons l'hora en pantalla.
Molt bé. Va, posa'l, Scorsese.
Aquí la tenim entrant al vestíbul.
Va cap a la zona d'ascensors, on comprova el mòbil.
Puja fins a la vuitena planta per anar presumiblement a l'habitació 873,
on se suposa que hi ha el Daniel Price.
Aquí és on perdem el rastre.
Per qüestions de privacitat, no hi ha càmeres en plantes on dormen els clients.
Només han passat cinc minuts, cosa que corrobora el seu relat,
segons el qual va trucar a l'habitació, però no hi havia ningú.
Ara baixarà a preguntar si s'han equivocat.
Mireu.
Mireu aquest home.
Podria ser una coincidència, no?
Podria ser, llevat que...
Hòstia puta.
L'està seguint.
Sí.
La pregunta és...
Qui és l'home del barret?
Encara no ho sabem i la matrícula del cotxe no es veu
a la imatge, però sembla un Civic de color verd fosc amb els vidres tintats.
Primera pista, estirem el fil.
Sense matrícula, ens costarà localitzar el cotxe.
No ho deixeu.
- Gràcies, Cisco. Demà parlem. - Molt bé. Bona nit.
Bona nit.
Aquí té.
Ah, gràcies.
Segur que no vols res? Ja sento que no tinguin amanides.
No gràcies. A casa m'espera pit de pollastre i bròcoli.
Hosti, sembles la meva ex, Eddie. La primera, vull dir.
- Li puc fer una pregunta? - És clar.
Què va passar amb la Sra. Haller i amb la Hayley? Per què es van mudar?
No el volia fer sentir malament.
No, no passa res.
Doncs resulta...
que la Maggie va aconseguir una feina més bona, i la Hayley va marxar amb ella.
La continuo veient, tot i que no tant com voldria.
En realitat, no va ser tant per una feina més bona, sinó...
per la meva feina, per moltes coses, Eddie.
- Sona bastant complicat. - Sí.
En LeBron James m'ha canviat la vida.
Un dia estava meditant amb una app
i va dir una cosa sobre aprendre a parar
per poder escoltar el que el cor necessita realment.
És igual. Em vaig adonar que estava treballant massa
sense fer el que em feia feliç.
No m'estava permetent ser la millor versió de mi mateix.
Així que potser ha de parar una mica, senyor Haller.
Gràcies, Eddie. Aprecio el consell.
Escolta, pren-te lliure el que queda de dia.
- Agafa un Uber i ves a casa pel bròcoli. - Segur?
Em quedaré aquí a descomprimir una mica.
Molt bé.
- Sí. - Gràcies.
Desconnecti, jefe.
Així que m'ha fet cas, lletrat?
S'estan esfumant els problemes?
Potser només volia un bon French dip.
Doncs ets al lloc adequat, el bressol del vertader French dip.
Discrepo.
Perdona?
El bressol del vertader French dip és el Philippe's.
Sí, al Cole's els imiten.
Que graciós, però no és cert.
Que consti en acta
que el French dip es va crear el 1908
quan el xef d'aquí, del Cole's,
va mullar pa en greix de vedella per a un client tocat de les genives.
Això es va refutar per manca de proves.
El French dip es va originar el 1918
mentre un xef francès de nom Philippe feia un entrepà a un bomber
i li va caure una llesca de pa a la safata on rostia la carn.
D'aquí l'adjectiu French.
Sí, però aquell no era de porc, lletrat?
Correcte, era de porc.
Aquest és l'entrepà que es va crear al Philippe's.
El clàssic i original de vedella rostida
va néixer aquí, al Cole's.
D'acord. Si n'ets tan entusiasta, per què no te'n prens un amb mi?
No puc.
He posat la feina com a excusa
per fugir de la celebració d'un ascens.
A més, si em veuen seure amb un advocat defensor,
m'inflarien el cap infinitament.
Bé, ja acabarem el debat en un altre moment.
- Bona nit, Haller. - Lletrada.
Col·lega, tens un recipient per endur-m'ho?
És clar que sí.
He canviat d'idea.
Si no t'ho menges tu, m'ho menjo jo. Fes-me lloc.
Deixa-ho estar.
Llavors...
CREADORS DEL FRENCH DIP
FUNDAT 1908
FRENCH DIP ENTREPANS
BASAT EN LES NOVEL·LES DE MICHAEL CONNELLY
Subtítols: Tòfol Cabeza Cáceres